
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 

Έγκριση πολεοδομικής μελέτης του δήμου Βέροιας (Ν. Ημαθίας) 
και τροποποίηση του εγκεκριμένου ρυμοτομικού σχεδίου σε συνε¬ 


χόμενη περιοχή . 1 


ΠΟΛΕΟΔΟΜΙΑ 

ΔΙΑΤΑΓΜΑ 

Αριθ. Γ. 18919 (1) 


Έγκριση πολεοδομικής μελέτης του δήμου Βέροιας (Ν. Ημαθίας) και 

τροποποίηση του εγκεκριμένου ρυμοτομικού σχεδίου σε συνεχόμενη 

περιοχή. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών, 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α), 
όπως τροποποιήθηκε με το Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικώτερα τα άρθρα 6 
(παρ. 1, 4, 5 και 6) 7 (παρ. 1, 2, και 4). 

2. Τις διατάξεις του Ν.Δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) τα άρθρα 6 (παρ. 1), 7, 8, 9, 15 και 16, όπως 
τροποποιήθηκαν με τα άρθρα 13 του Ν. 1647/1986 «Οργανισμός 
Κτηματολογίου και Χαρτογραφήσεως Ελλάδας (ΟΚΧΕ)» (φεκ 141/ 
Α). 

4. Τις διατάξεις του Ν. 1588/1985 «Κυβέρνηση και Κυβερνητικά 
όργανα» (ΦΕΚ 137/Α) και ειδικότερα το άρθρο 23 παρ. 1. 

5. Την υπ’ αριθμ. 34992/1436/14.5.1986 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Έγκριση Γενι¬ 
κού Πολεοδομικού Σχεδίου (Γ.Π.Σ.) του δήμου Βέροιας (Ν. Ημαθίας)» 
(ΦΕΚ 865/Δ). 

6. Την υπ’ αριθμ. 2866/242/1988 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένου τμήματος της πολεοδομικής ενότητας 18 του δήμου Βέ¬ 
ροιας (Ν. Ημαθίας)». 

7. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, Με¬ 
ταφορών και Επικοινωνιών και Υφυπουργού Εθνικής Οικονομίας (ΦΕΚ 
526/Β). 

8. Την υπ’ αριθμ. Υ.1436/15.10.87 απόφαση του Πρωθυπουργού 


«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

9. Τις υπ’ αριθ. 559/36, 184/87, 189/87, 187/87, 191/87, 
192/87, 154/87, 166/87, 167/87, 317/87, 402/87, 403/87, 
248/87, 246/87, 247/87, 507/87, 504/87, 287/87, 146/87, 
500/87, 404/87, 390/87, 381/87, 401/87, 399/87, 398/87, 
397/87, 393/87, 395/87, 396/87, 380/87, 394/87, 378/87, 
385/87, 392/87, 383/87, 386/87, 384/87, 382/87, 379/87, 
391/87, 400/87, 372/87, 362/87, 373/87, 374/87, 375/87, 
376/87, 377/87, 371/87, 370/87, 369/87, 368/87, 358/87, 
366/87, 365/87, 364/87, 359/87, 360/87, 363/87, 361/87, 
357/87, 188/87, 186/87, 190/87, 388/87, 111/87, 463/87, 
459/87, 461/87, 432/87, 433/87, 425/87, 424/87, 422/87, 
428/87, 460/87, 457/87, 456/87, 455/87, 437/87, 423/87, 
427/87, 426/87, 443/87, 442/87, 441/87, 521/87. 440/87, 
452/87, 451/87, 450/87, 448/87, 447/87, 446/87, 445/87, 
438/87, 439/87, 434/87, 435/87, 436/87, 444/87, 449/87, 
453/87, 429/87, 430/87, 431/87, 458/87 γνωμοδοτήσεις του 
δημοτικού συμβουλίου Βέροιας. 

10. Τις υπ’ αριθ. 1/πρ. 14/συν. 22.9.87 και 1/πρ. 16/συν. 
6.10.87 γνωμοδοτήσεις του Συμβουλίου Χωροταξίας, Οικισμού και 
Περιβάλλοντος, Ν. Ημαθίας. 

11. Την υπ’ αριθ. 78/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται: α) το πολεοδομικό σχέδιο των πολεοδομικών ενοτήτων 
1, 2, 4, 5, 10, 13, 14, 15, 17, 18, 19 και 19α του δήμου Βέροιας (Ν. 
Ημαθίας) με τον καθορισμό οικοδομήσιμων χώρων, οδών, πεζοδρο¬ 
μίων, κοινοχρήστων χώρων, πρασίνου, χώρων πλατείας, χώρων στάθ¬ 
μευσης, χώρων γυμνασίου - λυκείου, χώρων πρασίνου - νηπιαγωγείου - 
βρεφονηπιακού σταθμού - δημοτικού σχολείου - γυμνασίου, χώρων λυ¬ 
κείου, χώρου αστικού κέντρου υγείας, χώρου εκπαίδευσης, χώρου δη¬ 
μοτικής αγοράς - στάθμευσης, χώρου αναψυχής - προνοίας, νηπιαγω¬ 
γείου - δημοτικού σχολείου, χώρου βρεφονηπιακού σταθμού, β) η τρο¬ 
ποποίηση του εγκεκριμένου ρυμοτομικού σχεδίου του ίδιου δήμου σε συ¬ 
νεχόμενη περιοχή με την μετατόπιση οικοδομικών και ρυμοτομικών 
γραμμών και τον καθορισμό πεζοδρόμων, όπως οι παραπάνω ρυθμίσεις 
φαίνονται στα δέκα επτά (17) σχετικά χρωματισμένα πρωτότυπα δια¬ 
γράμματα σε κλίμακα 1:1000 που θεωρήθηκαν από τον Προϊστάμενο 
της Διεύθυνσης Πολεοδομικών Εφαρμογών με την υπ’ αριθ. 18919/ 
1988 πράξη του και που συνοπτικά τους αντίτυπα δημοσιεύονται με το 
παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 

κανονισμός της περιοχής Βέροιας του δήμου Βέροιας, της οποίας το πο- 
λεοδομικό σχέδιο εγκρίνεται με το άρθρο 1 του παρόντος. 

Άρθρο 3. 

1. Στους οικοδομήσιμους χώρους που χαρακτηρίζονται με το στοι¬ 
χείο ΟΤΑ στα σχετικά διαγράμματα, επιτρέπεται η χρήση αμιγούς κα¬ 
τοικίας όπως προσδιορίζεται με το άρθρο 4 του Π.Δ/τος 81/1980 
(ΦΕΚ 27/Α). 

2. Στους οικοδομήσιμους χώρους που χαρακτηρίζονται στα σχετικά 
διαγράμματα με το στοιχείο ΟΤΓ επιτρέπεται η χρήση γενικής κατοι¬ 
κίας όπως προσδιορίζεται στο άρθρο 5 του ανωτέρω Π.Δ/τος. 

Άρθρο 4. . 

1. Στην παραπάνω περιοχή καθορίζεται ζώνη ειδικής ενίσχυσης 
(Ζ.Ε.Ε.), ζώνη ειδικών κινήτρων (Ζ.Ε.Κ.) και ζώνη κοινωνικού συντε¬ 
λεστή (Ζ.Ε.Σ.), όπως φαίνονται να περικλείονται με την ένδειξη Ζ.Ε.Ε., 
Ζ.Ε.Κ., Ζ.Κ.Σ. στα αντίστοιχα διαγράμματα. 

2. Στη ζώνη κοινωνικού συντελεστή για την εφαρμογή των κατά το 
άρθρο 6 παράγραφο 6 του Ν. 1337/1983 προγραμμάτων, εφαρμόζε¬ 
ται δεύτερος αυξημένος συντελεστή (κοινωνικός συντελεστής), 1, 6 και 
μέγιστο επιτρεπόμενο ύψος των κτιρίων (13) μέτρα. 

Άρθρο 5. 

1. Στο πρόσωπο των οικοπέδων οικοδομημένων ή μη επιβάλλεται 
προκήπιο πλάτους δυόμισυ (2,5), τριών (3), τεσσάρων (4) και έξι (6) 
μέτρων, όπως φαίνεται στα ίδια ως άνω σχετικά διαγράμματα. 

2. Επιβάλλεται στοά πλάτους τριών (3) μέτρων όπως φαίνεται στα 
ίδια διαγράμματα. 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων, ορίζεται ως εξής: 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τετρ. μέτρα. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα τα οποία α) κατά τη δημοσίευση του 
παρόντος διατάγματος έχουν: 

Ελάχιστο πρόσωπο: οκτώ (8) μέτρα. 


Ελάχιστο εμβαδόν: διακόσια (200) τ.μ. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη·σύμφωνα με το άρθρο 8 
του Ν. 1337/1983, εφόσον έχουν ελάχιστο πρόσωπο οκτώ (8) μέτρα 
και ελάχιστο εμβαδόν εκατόν είκοσι (120) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια πενήντα (50) μ2 και ελάχιστη πλευρά πέντε (5) μέτρα. 

'4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης οκτώ δέκατα (0.8). 

6. Κατ’ εξαίρεση της προηγουμένης παραγράφου 5 ορίζεται συντελε¬ 
στής δόμησης 1,20 για οικόπεδα εμβαδού μικρότερου των 150 τ.μ. 
εφόσον η συνολική επιφάνεια ορόφων δεν υπερβαίνει τα 120 τ.μ.. Η 
εξαίρεση αυτή έχει εφαρμογή σε οικόπεδα που έχουν προκόψει από κα¬ 
τάτμηση μέχρι της 10.3.1982 αφού αφαιρεθεί το εμβαδόν της εισφοράς 
σε γη σύμφωνα με το Ν. 1337/1983. 

7. Μέγιστο επιτρεπόμενο ύψος των κτιρίων ένδεκα (11) μέτρα, πάνω 
από το μέγιστο επιτρεπόμενο ύψος των κτιρίων επιβάλλεται η κατα¬ 
σκευή στέγης μεγίστου ύψους δύο (2) μέτρων με κλίση μέχρι 30%. 

8. Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙ5). 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Απριλίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Ε Π Α 











































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΒΕΡΟΙ Α 

ΝΟΜΟΙ ΗΜΑΘΙΑ! 

